
BOSNA I HERCEGOVINA
REPUBLIKA SRPSKA 

OSNOVNI SUD U TESLIĆU 

Broj: 87 0 P 024558 26 I 2
Teslić, 12.08.2026. godine 

Osnovni sud Teslić, po sudiji Avdi Kadrić, u izvršnom predmetu tražioca izvršenja K. G. kći Đ. iz G. R., opština T., zastupana po punomoćniku  Miroslavu Janjić, advokatu iz Teslića, protiv izvršenika, J. I. sin M. iz R. broj …, opština T., zastupan po punomoćniku Marijanu Savić, advokatu iz Teslića  i Đ.S. kći I. iz J., opština T., JMBG …,  radi isplate novčanih potraživanja vsp 79.271,58  KM, dana 12.08.2026. godine donio je slijedeći:

ZAKLJUČAK O PRODAJI
ODREĐUJE SE ročište za prvu prodaju nekretnine označene kao:

· k.č 385/10 zvana „Biljeg„ njiva površine 754 m2 upisanih u ZK uložak broj 206, KO SP Ružević sa dijelom 1/1, na kojoj se nalazi izgrađena porodična kuća dimenzija 8X9 m, spratnost, prizemlje i potkrovlje, u vrijednosti od 123.500,00 KM, usmenim javnim nadmetanjem za dan 14.09.2026. godine u 11,00 časova u zgradi Osnovnog suda u Tesliću, sudnica broj 17.

Zainteresovana lica mogu razgledati predmetnu nepokretnost na adresi iz stav 1. ovog zaključka.
U javnom nadmetanju kao kupci mogu učestvovati samo lica koja su prethodno položila obezbjeđenje koje iznosi 12.350,00 KM osim lica koja su po odredbama Zakona o izvršnom postupku oslobođena davanja obezbjeđenja. Obezbjeđenje mora biti uplaćeno na Depozit osnovnog suda Teslić, žiro račun broj:  562-099-81301458-98 - nlb banka ili žiro račun broj 555-090-00246054-78 - nova banka, vrsta prihoda 223171, šifra opštine 103, budžetska organizacija 1072001, s pozivom na broj gornji do 14.09.2026. godine u 11,00 časova.

Ponuđačima čija ponuda ne bude prihvaćena, osim za tri najbolja ponuđača, vratiće se obezbjeđenje odmah nakon zaključenja javnog nadmetanja.

Na prvom ročištu za javno nadmetanje, nepokretnosti se ne mogu prodati ispod polovine utvrđene vrijednosti. Početne ponude za prvo ročište na iznose manje od jedne polovine utvrđene vrijednosti neće biti razmatrane.

Ako se nepokretnost ne proda na prvom, sud će zakazati drugo ročište u roku od 30 dana. Na drugom ročištu nepokretnost ne može biti prodata za manje od 1/3 vrijednosti utvrđene zaključkom o prodaji.  

Ponuđač sa najvišom ponudom na ročištu, plaća ukupnu prodajnu cijenu umanjenu za položeno obezbjeđenje, u roku  od 30 dana od dana objavljivanja Zaključka o prodaji na oglasnoj tabli suda. Ukoliko ponuđač sa najvećom ponudom ne deponuje prodajnu cijenu u predviđenom roku, sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodata drugom po redu ponuđaču, koji treba da u roku, koji odredi sud, a koji ne može biti duži od 30 dana od dana prijema tog zaključka, sudu deponuje prodajnu cijenu. Ukoliko drugi ponuđač ne položi cijenu, sud će primijeniti ova pravila i na trećeg ponuđača. U slučaju da sva tri ponuđača sa najvišom ponudom ne ispune svoje obaveze plaćanja prodajne cijene u određenim rokovima, sud može oglasiti da prvo ročište nije uspjelo i zakazati novo ročište.   

Nakon zaključenja nadmetanja utvrđuje se lista ponuđača koji su ponudili cijenu iznad minimuma i da je nepokretnost prodata najpovoljnijem ponuđaču, ukoliko su ispunjeni ostali uslovi.

Izostanak stranaka ne sprečava prodaju nepokretnosti.

Zaključak o prodaji nepokretnosti objaviće se na sudskoj oglasnoj tabli, a dostaviće se i nadležnom organu poreske uprave. 

Stranke mogu o svom trošku da objave zaključak o prodaji u sredstvima javnog informisanja, odnosno da o zaključku obavijeste lica koja se bave posredovanjem u prodaji nepokretnosti (član 82. Zakona o izvršnom postupku).                                     









       S u d i j a
                                                                                                     Avdo Kadrić
PRAVNA POUKA: Protiv ovog zaključka nije dozvoljen pravni lijek.

